Haydovchilardan amaliy imtihonlarni avtomatlashtirilgan avtodromlarda olish tartibi joriy etiladi

2017-2021 yillarda O‘zbekiston Respublikasini rivojlantirishning beshta ustuvor yo‘nalishi bo‘yicha Harakatlar strategiyasini “Ilm-ma'rifat va raqamli iqtisodiyotni rivojlantirish yili”da amalga oshirishga oid davlat dasturi loyihasi e'lon qilindi.
2020 yil 1 iyulga qadar normativ-huquqiy hujjatlar loyihalari ishlab chiqiladi. Loyihalarda Toshkent shahrining Chilonzor tumani, Samarqand va Namangan shaharlarida quyidagilarni ko‘zda tutuvchi amaliyotni eksperiment tariqasida Davlat xizmatlari markazlari orqali joriy etish nazarda tutiladi:
Davlat yo‘l harakati xavfsizligi xizmatining avtomototransport vositalarini davlat ro‘yxatidan o‘tkazish va haydovchilik guvohnomasi olish uchun imtihon o‘tkazish bo‘yicha xizmatlarini davlat xizmatlari markazlari orqali amalga oshirish;
haydovchilardan amaliy imtihonlarni avtomatlashtirilgan avtodromlarda olish tartibini joriy etish nazarda tutiladi
 Ijro uchun mas'ullar - IIV, Adliya vazirligi, vazirlik va idoralar.